विदेश में हाउस सिटिंग काफी सफल सर्विस है। दरअसल, ये ऐसी सर्विस होती है जिसमें कोई सर्विस प्रोवाइडर किसी व्यक्ति की गैरमौजूदगी में कुछ समय के लिए उसके घर की देखभाल करता है। इससे घर में चोरी का डर खत्म हो जाता है। पालतू जानवर या फिर बुजुर्गों की देखभाल हो जाती है। इस सर्विस को लेने के बाद लोगों को बाहर घूमने का समय मिल जाता है। बदले में कस्टमर प्रतिदिन के हिसाब से पैसे देते हैं। इसके लिए किसी डिग्री की जरूरत नहीं है, न ही आपको कोई बड़ा निवेश करना है। बस आपको बातचीत का सलीका और घर को संभालने की जिम्मेदारी आनी चाहिए। साथ ही आपके पास वे सभी सर्टिफिकेट होने चाहिए, जिससे ग्राहक आप पर भरोसा कर सकें। अमेरिकी कंपनी http://housesitter.com/ के मुताबिक दिन में सर्विस देने के लिए उसके एंप्लाई को 25-30 डॉलर और 24 घंटे देखभाल करने के लिए 50 डॉलर मिलते हैं।